CELEX: 62011FN0098
Language: lv
Date: 2011-10-03 00:00:00
Title: Lieta F-98/11: Prasība, kas celta 2011. gada 3. oktobrī — ZZ u.c./Komisija

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 347/47
            
         Prasība, kas celta 2011. gada 3. oktobrī — ZZ u.c./Komisija
   (Lieta F-98/11)
   2011/C 347/90
   Tiesvedības valoda — franču
   
      Lietas dalībnieki
   
   
      Prasītāji: ZZ u.c. (pārstāvji — F. Moyse un A. Salerno, advokāti)
   
      Atbildētāja: Eiropas Komisija
   
      Strīda priekšmets un apraksts
   
   Prasība atcelt Komisijas lēmumu noteiktu dalībvalsts finanšu atbalstu augstākās izglītības studentiem uzskatīt par tāda paša veida pabalstu kā ģimenes pabalsts un pabalstu izglītībai, kas tiek piešķirts ierēdņiem — šo studentu vecākiem, samazināt šī finanšu atbalsta apmērā, kā arī prasība atcelt lēmumu uzsākt nepamatotu maksājumu atgūšanu
   
      Prasītāju prasījumi:
   
   
               —
            
            
               pirmo deviņu prasītāju gadījumā — atcelt, pirmkārt, lēmumus no Civildienesta noteikumos paredzētajiem pabalstiem izglītībai, kas samaksāti par viņu bērniem, atskaitīt augstākās izglītības stipendiju summas, ko viņiem piešķīris Luksemburgas Lielhercogistes Augstākās izglītības dokumentācijas un informācijas centrs (Centre de documentation et d'information sur l'enseignement supérieur, CEDIES), kā arī, otrkārt, atcelt lēmumus uzsākt nepamatotu maksājumu atgūšanu no katra prasītāja tādā apmērā, kas atbilst iespējami nepamatotam agrāk saņemtam pabalstam izglītībai;
            
         
               —
            
            
               pēdējā prasītāja gadījumā — lēmumu, ar kuru viņam tiek prasīts darīt zināmu, vai viņa bērns ir saņēmis CEDIES piešķirtu stipendiju, un ar kuru tikmēr ir apturēta pabalsta izglītībai izmaksāšana par šo bērnu no 2011. gada 1. decembra atcelt tiktāl, ciktāl tas attiecas tikai uz šo apturēšanu;
            
         
               —
            
            
               samaksāt nokavētos atlīdzības maksājumus, pieskaitot kavējuma procentus, kas tiek aprēķināti no datuma, kad nokavētie maksājumi bija jāsamaksā, saskaņā ar Eiropas Centrālās bankas noteikto likmi galvenajām refinansēšanas operācijām, kas bija spēkā attiecīgajā laikposmā, pieskaitot divus procentpunktus;
            
         
               —
            
            
               piespriest Komisijai atlīdzināt tiesāšanās izdevumus.